《齐天乐·南海谭玉生先生荷锄遗像》
清代·夏孙桐

翛然笠屐坡仙影，耆英楚庭犹睹。国秀编遗，琅嬛校秘，坛坫西园曾主。

枝官老去。便识字耕田，换将华组。一锸归来，海南烟雨自今古。

白云蒲涧深处。记承平旧事，尊畔鹃语。霰集当时，陆沈此日，庾信江关非故。

风流迥慕。托桃李余阴，鲤庭追步。赞缀先贤，授经留世谱。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。